ข่าวดี GULF รับปีใหม่! จ่ายไฟ “กัลฟ์เอ็นแอลแอล2” เล็ง COD รฟฟ. SPP อีก 3 โครงการในก.ค.นี้
ข่าวดี GULF รับปีใหม่! เดินเครื่องจ่ายไฟ "กัลฟ์เอ็นแอลแอล2" กำลังผลิตติดตั้ง 126.9 MW แล้ววานนี้ เล็ง COD โรงไฟฟ้า SPP อีก 3 โครงการในมี.ค.-ก.ค.นี้
2 ม.ค. 2562

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ระบุว่า บริษัท กัลฟ์ เอ็นแอลแอล 2 จำกัด (GNLL2) ซึ่งเป็นบริษัทย่อยของบริษัท และเป็นผู้ดำเนินโครงการโรงไฟฟ้ากัลฟ์ เอ็นแอลแอล2 ได้ดำเนินการจ่ายไฟฟ้าเข้าระบบให้แก่การไฟฟ้าฝ่ายผลิตแห่งประเทศไทย (กฟผ.) แล้ว ตั้งแต่เมื่อวันที่ 1 มกราคม 2562 ภายใต้ประเภทผู้ผลิตไฟฟ้าเอกชนรายเล็ก (SPP)
โดยครงการโรงไฟฟ้า กัลฟ์ เอ็นแอลแอล2 ตั้งอยู่ในพื้นที่ติดกับโครงการโรงไฟฟ้า กัลฟ์ เอ็นแอลแอล ในเขตประกอบการอุตสาหกรรมดับบลิวเอชเอ ระยอง จ.ระยอง มีกำลังการผลิตไฟฟ้าติดตั้งจำนวน 126.9 เมกะวัตต์ (MW) และกำลังการผลิตไอน้ำติดตั้งจำนวน 10 ตัน/ชั่วโมง โครงการมีสัญญาซื้อขายไฟฟ้ากับกฟผ.จำนวน 90 เมกะวัตต์ เป็นระยะเวลา 25 ปี และมีสัญญาระยะยาวเพื่อจำหน่ายกำลังการผลิตไฟฟ้าและไอน้ำส่วนที่เหลือให้แก่ลูกค้าอุตสาหกรรม
ทั้งนี้ โครงการโรงไฟฟ้า กัลฟ์ เอ็นแอลแอล2 เป็นโครงการโรงไฟฟ้า SPP ก๊าซธรรมชาติลำดับที่ 9 จากโครงการ SPP ภายใต้กลุ่มบริษัท กัลฟ์ เอ็มพี จำกัด (GMP) ทั้งหมด 12 โครงการ ซึ่งมีกำลังการผลิตไฟฟ้าติดตั้งรวม 1,563.4 เมกะวัตต์ และกำลังการผลิตไอน้ำติดตั้งรวม 225 ตัน/ชั่วโมง
สำหรับปัจจุบันบริษัทอยู่ระหว่างการก่อสร้างโครงการโรงไฟฟ้า SPP ที่เหลืออีก 3 โครงการ ซึ่งคาดว่าจะทยอยเปิดดำเนินการเชิงพาณิชย์ตามกำหนดในระหว่างเดือนมีนาคม ถึงเดือนกรกฎาคม 2562